Sprøjtestøbning i plast er en af de mest almindelige metoder til at producere plastprodukter. Det er en hurtig proces, og den bliver brugt til at producere et stort antal identiske emner. Fra komplekse komponenter med høj præcision til engangsforbrugsvarer. Sprøjtestøbning kan udføres med en lang række materialer herunder termoplast. Materialet der skal benyttes i fremstillingen føres ind i en snekke og smeltes ved hjælp af elektrisk opvarmning og friktion. Den smeltede plast sprøjtes derefter ind i hulrummet (kaviteten) på en form. Her afkøles plasten og hærder, så materialet tilpasser sig hulrummets former.